April 16, 2013 - Menings - 6 comments
Neelsie het iets op die hart; Neelsie het altyd iets op die hart maar hy verkies om dit nie alles op een slag neer te laat plons op die gawe lesers van Die Vryburger nie.
Hierdie week wil ek 'n uiters gewigtige saak aanroer. Ons mense word uitgemoor! Die liberale media swyg soos die graf oor hierdie feit. Omdat die liberale media hieroor swyg, het elke regdenkende Boer, Boere-Afrikaner, Afrikaner of wat ookal u uself wil noem, 'n belangrike besluit om te neem. Gaan u steeds u hardverdiende geldjies mors op koerante wat dit duidelik stel dat die volksmoord op u eie mense nie eers nuuswaardig genoeg is om hulle koerante te haal nie? Indien wel, wil ek graag bogenoemde vraag met die volgende vraag opvolg: Is u tevrede daarmee om mense en koerante gevoed te hou wat so min van u en u mense dink dat hulle weier om eens 'n klein beriggie te plaas oor die ses moorde en sestien aanvalle op ons mense in ses dae?
Ons almal sondig, maar waaragtig! Om op 'n Sondagoggend voor kerk 'n pakkie sigarette te gaan koop is een ding, maar om een van die volkshatende Sondagkoerante te gaan koop maak my skuins beduiweld! Magies mense! Waar is julle trots? Waar is julle beginsels? Wat op dees aarde sal die aansporing daarvoor wees om geld te loop staan en weggooi op 'n koerant wat jou, die koper daarvan, met 'n passie haat?
Het die waarheid nog nie stil-stil nader gesluip en dalk begin deurdring dat ons mense geteiken word in 'n grootse volksmoord nie? Die hartseerste is egter dat as die liberale media bekend maak dat ongeveer vyftig, ja VYFTIG blankes reeds deur blank-hatende barbare vermoor is in 2013, sal meeste lesers 'n sug gee en reken dat ons moet harder werk aan nasiebou met die einste barbaarse wesens wat ons mense verniel en vermoor. Hierdie volk het so pateties geraak dat selfs die grootste pateet op aarde te skaam sal wees om vereenselwig te word met ons. Hoe pateties is dit nie! Ons vroue en kinders wat soos diere gedood is in die vervlakste Britse Helkampe, se dood word geminag deur 'n spul ondankbare bedorwe brokkies wat die vermetelheid het om hulself die nageslag van die eens trotse Boerevolk te noem.
Ek skaam my nie vir die handjievol stryders wat reg en geregtigheid najaag nie…wag, ook nie vir die meerderheid skape wat alles gelate aanvaar nie, eersgenoemde is trots en opreg, laasgenoemde het myns insiens die reg verloor om hulself te wil prys deur aanspraak te maak daarop dat hulle voorouers gesterf het vir vryheid.
Voor u dus geld gee volgende Sondag aan diegene wat ons volk minag, gaan spandeer eerder daardie geld op 'n pakkie sigarette. Op hierdie wyse is u dan darem eerlik en geensins skynheilig nie.
6 thoughts on "Ek sien dit so!"
Les April 17, 2013 at 12:08 pm
Ek gaan akoord met jou standpunt ek koop eerder n soet dingetjie want ek rook nie, maar sal daai Boere veraaiers nie ondersteun nie. Mag God ons volk help.
Gerrie Venter April 17, 2013 at 6:22 pm
Dis al seker 20 jaar wat ek nie die Beeld (skewe beeld), Rapport, Huisgenoot of enige iets van media 24 koop nie. Ek lees Die Vryburger (Geheime redaksie – dalk Broederbond?) en Die Afrikaner. Ek luister nog huidiglik na Radio Pretoria, maar hulle moet dalk nie more byreken nie.
Kordaat Neelsie April 17, 2013 at 7:42 pm
Beste Gerrie Venter,
Ek wil dit asb duidelik stel dat ek beslis nie 'n Broederbonder is nie. Ek is 'n geregistreerde VVK stemmer wat ons verkose Boere-Afrikanervolksraad 100% steun. Ek is gekant teen organisasies wat alles in hul vermoë sal doen om Volks-aksies te kaap en dit te verander in Afrikaanses-aksies. Wanneer ek hierdie rubriek skryf, skryf ek uit my hart en nie vanuit die oogpunt van 'n lakei nie. Niemand sê vir my waaroor ek mag of nie mag skryf nie, dus ware persvryheid. Wanneer daardie dag egter aanbreek en ek dit sien as 'n aanslag op ons volkskoerant, hoef u glad nie te twyfel oor waar my hart lê nie want ek sal onmiddellik my skrywes in hierdie koerant staak. Ek glo ook dat as die rubriek, Ek sien dit so!, deur iemand anders oorgeneem word wie getaak word om die volk te mislei, die opregte en wakker lesers van Die Vryburger sal weet dat Neelsie vervang is met 'n vreemde Neelsie. Of so hoop ek altans.
As ons nugter daaroor gaan dink, sal ons almal seker tot die besef kom dat Die Vryburger se "geheime redaksie" moontlik die teenvoeter is vir organisasies wat enkelinge sal uitsonder om hul te breinspoel en te betrek by hul duister plannetjies. Ek kan dus nie gekaap word om teen my eie mense op te tree nie aangesien ek nie bestaan nie. Nou nie dat ek in elk geval gekaap sou kon word deur laakbare organisasies nie.
Geniet asb Die Vryburger vir wat dit is, 'n volkskoerant wat die ware weergawe van ons benarde situasie aan elke regdenkende volksgenoot wil oordra. So min soos wat ek hoef te twyfel in waar my hart lê, net so min hoef ek te twyfel in die res van hierdie mooi koerant se redaksie.
O ja Gerrie, moet my nie kruisig omdat ek jou probeer reghelp nie, inteendeel, ons moet mekaar help. Daar bestaan nie 'n woord soos "huidiglik" nie, ons praat eerder van "tans". Wimpie de Klerk het die woord "huidiglik" uit sy duim gesuig destyds.
DuP du Plessis April 23, 2013 at 4:02 pm
"Om op 'n Sondagoggend voor kerk 'n pakkie sigarette te gaan koop is een ding, maar om een van die volkshatende Sondagkoerante te gaan koop maak my skuins beduiweld! "
Nee ongelukkig sal Media 24 ook nie bankrot gaan omdat hulle van my bydraes afhanklik sou wees nie, en ongelukkig kon Anton Ruppert ook nog bly voortbestaan sonder my rookgeldjies.
Ek is ook nie seker deur watter een van daardie kanale ons ou volkie die meeste gif inkry nie, maar ek probeer beide my longe en my kop skoonhou daarvan.
Kordaat Neelsie April 23, 2013 at 4:51 pm
Middag oom DuP,
Oom is heeltemal reg, ek het bloot gedink dat selfs 'n pakkie sigarette beter is as 'n pakkie breinspoeling.
Dirco April 23, 2013 at 5:25 pm
Ek moet met kordaat Neelsie saamstem; `n mens hoef maar net die inhoud van die artikels te lees om te weet dat hierdie "geheime redaksie" nie omgekoop of `n lakei van die bitterbek liberaliste is nie. Doen so voort kordaat Neelsie.